《次早喜雪》
宋代·林希逸

竹叶初闻似雨声，禁林未晓已通明。朱楼屈曲栏先湿，紫殿参差瓦欲平。

冰砚笔随花片起，风檐幔点蕊珠轻。堂名不枉人间说，此际真如玉琢成。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。